**2. melléklet**

Az önkormányzat Szervezeti és Működési Szabályzatáról szóló

16/2019. (X. 30.) önkormányzati rendelethez

**A bizottságok által benyújtandó és a bizottságok véleményével**

**benyújtható előterjesztések**

A képviselő-testület elé **a Pénzügyi és Ügyrendi Bizottság által** benyújtandó előterjesztések:

1. a terv szerinti gazdálkodás figyelemmel kísérésének tapasztalatairól szóló előterjesztések,
2. a vagyonnyilatkozat ellenőrzési eljárás eredményéről szóló beszámoló,
3. az összeférhetetlenség megállapítására irányuló kezdeményezés kivizsgálására folytatott eljárás eredményéről szóló beszámoló,
4. éves tevékenységéről szóló beszámoló

A képviselő-testület elé az **Pénzügyi és Ügyrendi Bizottság állásfoglalásával** benyújtható előterjesztések:

1. az önkormányzat gazdasági programja,
2. az önkormányzat költségvetése,
3. a féléves költségvetési beszámoló,
4. az éves zárszámadási rendelet,
5. a költségvetés előirányzat módosítása,
6. a képviselő-testület általi hitelfelvétel, kötvény kibocsátása,
7. a képviselő-testület rendeleteinek tervezete,
8. intézmény alapítása, megszüntetése, átszervezése, feladatának megváltoztatása,
9. az önkormányzati tulajdon hasznosításával kapcsolatos előterjesztések,
10. „Karácsond község díszpolgára” cím adományozására vonatkozó előterjesztések.

A képviselő-testület elé a **Településstratégiai és Településfejlesztési Bizottság által** benyújtandó előterjesztések:

1. az átruházott hatáskörök gyakorlásáról a képviselő-testület tájékoztatása,
2. éves tevékenységéről szóló beszámoló,
3. a közigazgatási határ kiigazítása, valamint jogszabályban meghatározott körben a földrajzi nevek megállapítása, megváltoztatása.

A képviselő-testület elé a **Településstratégiai és Településfejlesztési Bizottság állásfoglalásával** benyújtható előterjesztések

1. az önkormányzat költségvetése,
2. a településfejlesztési koncepció megállapítására, a rendezési tervek jóváhagyására, illetőleg a belterületi határvonal megállapítására vonatkozó előterjesztések.
3. a környezet- és természetvédelmi, továbbá településképi tárgyú helyi szabályok megállapítása, egyedi döntések meghozatala,
4. „Karácsond község díszpolgára” cím adományozására vonatkozó előterjesztések.

A képviselő-testület elé **Szociális Bizottság által** benyújtandó előterjesztések

* 1. javaslattétel a helyi szociális háló fejlesztésére,
	2. javaslattétel a gyermekvédelmi ellátások, szolgáltatások fejlesztésére,
	3. az átruházott hatáskörök gyakorlásáról a képviselő-testület tájékoztatása,
	4. éves tevékenységéről szóló beszámoló.

A képviselő-testület elé a **Szociális Bizottság állásfoglalásával** benyújtható előterjesztések

1. Bursa Hungarica Felsőoktatási Önkormányzati Ösztöndíjra benyújtott pályázat elbírálása,
2. Arany János Tehetséggondozó Programban résztvevők személyének elbírálása,
3. egészségügyi és szociális vállalkozásokkal kapcsolatos ügyek,
4. az önkormányzat költségvetése,
5. „Karácsond község díszpolgára” cím adományozására vonatkozó előterjesztések.

A képviselő-testület elé **Kulturális, Ifjúsági és Sport Bizottság által** benyújtandó előterjesztések

1. javaslattétel a községben élő ifjúság szabadidejének hasznos eltöltését szolgáló programokra,
2. javaslattétel az önkormányzat kulturális- és sport kapcsolatainak fejlesztésére,
3. az átruházott hatáskörök gyakorlásáról a képviselő-testület tájékoztatása,
4. éves tevékenységéről szóló beszámoló.

A képviselő-testület elé a **Kulturális, Ifjúsági és Sport Bizottság állásfoglalásával** benyújtható előterjesztések

1. Karácsond ÁMK Ady Endre Művelődési Ház, Könyvtári, Információs és Közösségi Hely éves szolgáltatási terve
2. az önkormányzat költségvetése,
3. „Karácsond község díszpolgára” cím adományozására vonatkozó előterjesztések.